හිරු උදාවත් සමඟ, දිවා සේවා මුරය ඇරැඹෙයි. කොරල්පරයේ වෙසෙන මාළුවෝ, ඉස්සෝ ආදිය ඔවුනොවුනට ආවේණික බසින් ශබ්ද නඟති. පවතින නවීන තාක්ෂණය යොදා ගනිමින් බ්ලූ ප්ලැනට් වැඩසටහන නිර්මාණය කරද්දී, නිර්මාණකරුවන්ට සියුම් මයික්‍රෝෆෝන භාවිත කරමින් ජලයේ පැතිරී යන මෙම හඬ පටිගත කිරීමට ද හැකිවුණැයි පැවැසෙයි. කොරල් පරයේ සෑම පදිංචිකරුවකුටම, කිරීමට වෙනම කාර්යයක් පැවැරී තිබේ. මුහුදු කැකිරි යනුවෙන් හැඳින්වෙන ජීවීහු, කසළ ශෝධකයන් ලෙස කටයුතු කරති. කටින් කඩා, කොරල් ආහාරයට ගන්නා මසුන් වර්ගයක් ලෙස ගිරා මසුන් හැඳින්විය හැකිය. ගිරා මසුන් එනමින් හැඳින්වෙන්නේ, උන්ගේ මුඛය හොටක් බඳුවීම නිසාය. ගිරා මාළුවාගේ මුඛය සවිමත්ය. කොරල් හපා කඩා ඇතුළත මෘදු මාංශ අනුභව කිරීමට ඌට හැකිවෙයි. ආහාර අනුභවයෙන් පසු ගිරා මාළු රංචුව, වසුරු බැහැර බැහැර කරන්නේ කොරල්වලට පොහොර ලෙසිනි.
ගිරා මසුන් යනුවෙන් හැඳින්වෙන්නේ කුමන මසුන් වර්ගයක්ද?
කටින් කඩා, කොරල් ආහාරයට ගන්නා මසුන් වර්ගයක්